- Hindi News
- National
- बागीदौरा के 36 और बांसवाड़ा तहसील के 46 गांवों को 31 मार्च तक सुरवानिया से मिलेगा पानी
बागीदौरा के 36 और बांसवाड़ा तहसील के 46 गांवों को 31 मार्च तक सुरवानिया से मिलेगा पानी
बांसवाड़ा। जिलाकलेक्टर भगवतीप्रसाद ने शुक्रवार सुबह अपने क्षेत्रीय भ्रमण दौरान जनस्वास्थ्य अभियांत्रिकी विभाग द्वारा सुरवानिया बांध से 82 ग्रामों को शुद्ध पेयजलापूर्ति के लिए तैयार हो रही वृहद पेयजल परियोजना का निरीक्षण किया और इस कार्य को शीघ्रता और गुणवत्ता से पूर्ण कराने के निर्देश दिए।
आज सुबह सुरवानिया बांध स्थल पर पहुंचे कलेक्टर ने नवनिर्मित इंटकवैल एवं वाटर ट्रीटमेंट प्लांट का निरीक्षण किया। एसई (परियोजना) संजीव अग्रवाल ने बताया कि परियोजना के तहत निर्माण अंतिम चरण में है और वर्तमान में योजना से 5 ग्रामोें को जलापूर्ति भी प्रारंभ कर दी गई है। उन्होंने शेष गांवों को जलापूर्ति के लिए किए जा रहे प्रयासों के बारे में भी जानकारी दी। उन्होंने बताया कि 146.43 करोड़ रुपए की इस वृहद परियोजना के तहत बागीदौरा तहसील के 36 गांव तथा बांसवाड़ा तहसील के 46 गांवों को जलापूर्ति प्रस्तावित है। उन्होंने परियोजना के तहत 119.98 करोड़ रुपएव्यय किए जाने के बारे में भी बताया।
कलेक्टर ने परियोजना के प्रावधानों के बारे में जानकारी ली और परियोजना के समस्त कार्य गुणवत्तापूर्वक पूर्ण कराने को पाबंद करते हुए 31 मार्च 2017 तक परियोजना के तहत सम्मिलित सभी गांवों को जलापूर्ति प्रारंभ करवाने के निर्देश दिए। उन्होंने परियोजना में फिल्टर प्लांट, उच्च जलाशयों, सार्वजनिक नल तथा पशु खेली निर्माण के बकाया कार्यों को भी जल्द से जल्द पूर्ण कराने को कहा। निरीक्षण के दौरान एईएन पी.सी.जैन तथा एल एंड टी कंपनी के प्रोजेक्ट मैनेजर प्रवीण कुमार साथ रहे।
सुरवानिया बांध पर पेयजल योजना का अवलोकन करते कलेक्टर।
बांसवाड़ा. कलेक्टरभगवतीप्रसाद ने शुक्रवार को चार गांवों का आकस्मिक निरीक्षण किया। इस दौरान पाई गई लापरवाही पर संबंधित अधिकारियों और कर्मचारियों के विरूद्ध कार्रवाई के निर्देश दिए। कलक्टर ने ग्राम पंचायत बोरवट का निरीक्षण किया, जहां पर अटल सेवा केन्द्र, कृषि विज्ञान केन्द्र, आंगनवाड़ी केन्द्र और सब सेंटर बंद पाए गए। इसी प्रकार सागड़ौद में अटल सेवा केन्द्र पर सचिव मौजूद नहीं था वहीं कृषि सेवा केन्द्र, आदिवासी बस्ती का आंगनवाड़ी केंद्र बंद मिला तथा पशु चिकित्सा केन्द्र पर एलएसए अनुपस्थित पाया गया। पाड़ीकला गांव के निरीक्षण दौरान आंगनवाड़ी केंद्र बंद मिला। वहीं सुरवानिया में अटल सेवा केन्द्र बंद मिला। बड़ोदिया में निरीक्षण दौरान अटल सेवा केन्द्र, किसान सेवा केंद्र बंद पाए गए जबकि जनजाति क्षेत्रीय विकास विभाग के छात्रावास में वार्डन नदारद पाया गया। कलेक्टर ने सभी स्थानों पर आसपास के मौजूद लोगों और अन्य ग्रामीणों से संबंधित सरकारी कार्यालयों के कार्मिकों के नियमित आने, सेवाएं देने के बारे में जानकारी ली और असंतोषप्रद स्थितियों पर संबंधित विभागीय अधिकारियों को नियमानुसार कार्यवाही करने के निर्देश दिए हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva